На основу Чланова 41.43.51. и 59. Закона о запошљавању и осигурању за случај незапослености ("Сл. гласник РС", бр. 36/2009, 88/2010, 38/2015, 113/2017 и 113/2017 - др. закон), Одлуке о буџету општине Осечина за 2021 годину („Општински Службени гласник“, бр.12/2020 од 18.12.2020. године ) и Локалног акционог плана запошљавања за 2021. годину број 060-15/2021 од 17.03.2021. године Општинско веће општине Осечина, на седници одржаној дана 19.04.2021. године доноси

**ЈАВНИ ПОЗИВ**

**ЗА РЕАЛИЗАЦИЈУ ПРОГРАМА СТРУЧНА ПРАКСА У 2021. ГОДИНИ НА ПОДРУЧЈУ ОПШТИНЕ ОСЕЧИНА**

**I ОСНОВНЕ ИНФОРМАЦИЈЕ**

Програм стручне праксе намењен је незапосленим лицима која се први пут стручно оспособљавају за занимање за која су стекла одређену врсту и степен стручне спреме или која су се стручно оспособљавала краће од времена потребног за полагање приправничког/стручног испита, а ради стицања услова за полагање приправничког/стручног испита, у складу са законом или општим актом послодавца, **без заснивања радног односа.**

Право учешћа у реализацији Програма може остварити незапослено лице које испуњава следеће услове:

1) да се налази на евиденцији Националне службе за запошљавање;

2) да има пребивалиште на територији општине Осечина;

3) да има стечено високо образовање - на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету или стечено више образовање на основним академским студијама у обиму од најмање 180 ЕСПБ бодова, основним струковним студијама, односно на студијама у трајању до три године;

4) да нема радног искуства у струци или нема довољно радног искуства за стицање услова за полагање стручног односно приправничког испита;

5) да није искористило у целости исту или другу меру у циљу оспособљавања за самосталан рад у струци.

Програм стручне праксе траје у складу са законом, а најдуже 12 месеци, односно у складу са актом о организацији и систематизацији послова код послодавца.

Лице које се стручно оспособљавало краће од времена потребног за полагање приправничког/стручног испита, у програм се укључује **за преостали период** потребан за стицање услова за полагање приправничког/стручног испита.

Јавни позив за реализацију програма Стручна пракса у 2021. години спроводи Општинска управа општине Осечина.

**II НАМЕНА И ВИСИНА СРЕДСТАВА**

Tоком трајања програма стручне праксе општина Осечина:

1. ангажованим лицима исплаћује **новчану помоћ** у месечном износу од:

* **20.000,00 динара за лица са 180 или 240 ЕСПБ бодова;**

1. врши обрачун и уплату **доприноса за случај повреде на раду и професионалне болести**, у складу са законом;
2. сноси **трошкове полагања стручног/приправничког испита** до висине једномесечне новчане помоћи.

**III ПОДНОШЕЊЕ ЗАХТЕВА**

**Услови**

Право учешћа у реализацији Програма као послодавци имају:

a) привредна друштва (осим јавних предузећа чији је оснивач Република Србија или општина Осечина);

б) предузетници;

в) удружења која имају статус правног лица без временског ограничења и уписана су у регистар Агенције за привредне регистре.

Послодавац из става 1. овог члана мора да испуњавају и следеће услове:

1) да измирује обавезе по основу пореза и доприноса за обавезно социјално осигурање у законским роковима;

2) да је измирио раније уговорне и друге обавезе према општини Осечина, а да обавезе чија је реализација у току редовно измирује;

3) да незапослено лице које се оспособљава испуњава опште и посебне услове за укључивање у Програм;

4) да оспособљава незапослено лице које у периоду од шест месеци пре подношења захтева за укључивање у Програм није било у радном односу код тог послодавца;

5) да има кадровске капацитете за стручно оспособљавање незапослених лица, односно да има запосленог ментора са пуним радним временом који испуњава следеће услове:

а) има најмање исти ниво образовања као и незапослено лице, најмање 12 месеца радног искуства на пословима на којима ће се стручно оспособљавати незапослено лице и актом о организацији и систематизацији послова код послодавца прописану врсту стручне спреме/профил за обављање послова на којима ће се незапослено лице оспособљавати;

б) да има техничке, просторне и друге материјалне капацитете за стручно оспособљавање незапослених лица;

в) да обезбеди све мере заштите у складу са прописима о безбедности и здрављу на раду.

Право учешћа у реализацији Програма може остварити незапослено лице које испуњава следеће услове:

1) да се налази на евиденцији Националне службе за запошљавање;

2) да има пребивалиште на територији општине Осечина;

3) да има стечено високо образовање - на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету или стечено више образовање на основним академским студијама у обиму од најмање 180 ЕСПБ бодова, основним струковним студијама, односно на студијама у трајању до три године;

4) да нема радног искуства у струци или нема довољно радног искуства за стицање услова за полагање стручног односно приправничког испита;

5) да није искористило у целости исту или другу меру у циљу оспособљавања за самосталан рад у струци.

**Документација** **за подношење захтева:**

1) захтев за учешће у Програму на обрасцу који прописује Општинска управа Осечина;

2) доказ о упису у одговарајући регистар (за правна лица извод из АПР, за издвојено место и/или огранак - извод из регистра или одлука надлежног органа о образовању организационог дела, за адвокате - решење о упису у Именик адвоката);

3) уверење Пореске управе о измиреним обавезама на име пореза и доприноса до месеца који претходи месецу у коме је поднет захтев;

4) радна биографија ментора на обрасцу који прописује Општинска управа Осечина.

Општинска управа Осечина задржава право да тражи и друге доказе релевантне за одлучивање о захтеву подносиоца.

**Начин подношења захтева:**

Захтев за учешће у програму, подноси се Општинској управи Осечина, Карађорђева 78, Осечина, непосредно или путем поште, на прописаном обрасцу, који се може добити у Општинској управи Осечина или преузети са сајта [www.osecina.com](http://www.osecina.com).

**IV ДОНОШЕЊЕ ОДЛУКЕ**

Општинска управа Осечина проверава усклађеност поднетог захтева и приложене документације са условима из Јавног позива. У циљу провере испуњености услова из Јавног позива по поднетом захтеву, Општинска управа Осечина задржава право да изврши службени обилазак послодавца.

Општинска управа Осечина задржава право да приликом одлучивања по поднетом захтеву изврши корекцију броја лица, у складу са расположивом средствима .

Одлуку о спровођењу програма стручне праксе којом се укључује до **5 незапослених лица**, доноси Општинско веће општине Осечина.

**V ЗАКЉУЧИВАЊЕ УГОВОРА**

Oпштина Осечина и послодавац у року до 30 дана од дана доношења одлуке о спровођењу програма стручне праксе закључују уговор, којим уређују међусобна права и обавезе.

Датум почетка спровођења програма стручне праксе мора бити после датума доношења одлуке о спровођењу програма стручне праксе.

**VI ОБАВЕЗЕ ИЗ УГОВОРА**

Послодавац је у обавези да:

1) стручно оспособљава незапослено лице за време трајања уговорне обавезе;

2) оспособи незапослено лице за самосталан рад у струци, у складу са законом;

3) организује незапосленом лицу полагање приправничког испита, односно обезбеди доказе о стручној оспособљавању неопходне за пријаву стручног испита пред надлежним органом;

4) на захтев лица, изда потврду о обављеној стручној пракси, односно положеном приправничком испиту;

5) омогући општини Осечина контролу реализације уговорних обавеза;

6) обавести општину Осечина о свим променама које су од значаја за реализацију уговора у року од 8 дана од дана настанка промене;

7) Општинској управи Осечина у року од 7 дана од дана закључења уговора са Општином достави потписан уговор о стручном оспособљавању са незапосленим лицем;

8) До 10-ог дана у месецу,а за претходни месец, доставља Општинској управи Осечина извештај о присутности лица на стручној пракси као и захтев за рефундацију средстава.

У случају прекида стручног оспособљавања незапосленог лица, послодавац може, у року од 15 дана од дана прекида стручног оспособљавања, примити на стручно оспособљавање друго незапослено лице који испуњава услове прописане законом и овим правилником.

**VII ОСТАЛЕ ИНФОРМАЦИЈЕ**

Информације о програму могу се добити у Општинској управи Осечина, телефон: 014/451-158 или на сајту [www.osecina.com](http://www.osecina.com)

**Конкурс ће бити отворен отворен oд 23.04.2021. године до 14.05.2021. године.**

Непотпуна и неблаговремена документација неће се узимати у разматрање.

ОПШТИНСКО ВЕЋE ОПШТИНЕ ОСЕЧИНА

Број: 060-19/2021 од 19.04.2021. године

ОПШТИНСКО ВЕЋЕ

ПРЕДСЕДНИК

Никола Томић с.р.

|  |  |  |
| --- | --- | --- |
|  |  |  |